Larvik/Sandefjordregionen

Larvik/Sandefjordregionen er en byregion og et distrikt i Vestfold og Telemark fylke, og er fylkets nest største byregion etter folketall, lokalisert omkring byene Larvik og Sandefjord. 
Regionen har til sammen en størrelse på 1 235 km² og 110 968 innbyggere (1. januar 2020). Tettstedene Larvik (24 647 innbyggere) og Sandefjord (44 368 innbyggere) er motoren i regionen. De tre byene i distriktet er Larvik, Sandefjord og Stavern. 
Området omgir blant annet Farrisvannet, Lågen og deler av Indre Vestfold, og omfatter i tillegg de mindre landskapene Brunlanes og Sandar. 
Regionen har en befolkning på til sammen 110 968 innbyggere per 1. januar 2021, og består av følgende kommuner: 

Larvik
Sandefjord


== Distrikt og byregion ==
Larvik og Sandefjordregionen er et begrep som omfatter forskjellige regionale enheter som defineres på forskjellige måter.
Distriktet

Larvik og Sandefjordregionen er et distrikt som tar utgangspunkt i Larvik fogderi som var en videreutvikling av Laurvigen Grevskap når grevskapet ble avviklet i 1821. Distriktet består av følgende kommuner:

Larvik
Sandefjord (Bygdene Andebu og Stokke i Sandefjord kommune regnes til distriktet Tønsbergregionen.)Byregion
Larvik/Sandefjordregionen som byregion ble definert av regjeringen i storbymeldingen til Stortinget (2002–2003). I meldingen til Stortinget ble Norge delt inn i èn storbyregion og 15 byregioner, åtte på Østlandet og åtte utenfor Østlandet. De åtte på Østlandet danner en geografisk sammenhengende helhet. De åtte byregionene utenfor Østlandet er alle geografisk frittstående. Alle byregionene er definert ved en bykommune som senter og med et utvalg omlandskommuner rundt. Drammens- og Mosseregionen er en del av Oslo-regionen, mens de andre byregionene langs Oslofjorden pluss Mjøsbyene i utgangspunktet ikke har en slik relasjon. 
Byregionen er en de tre byregionene i Vestfold og ble definert med bykommunene Larvik og Sandefjord som senter og med omlandskommunen Lardal nord for Larvik. I storbymeldingen besto byregionen av kommunene: Larvik, Sandefjord og Lardal. I dag så regnes de følgende kommunene som en del av byregionen:

Larvik
Sandefjord
Ettersom man følger kommunestrukturen i byregionen definert i storbymeldingen så er de tidligere kommunene Andebu og Stokke en del av Tønsbergregionen. Disse to kommunene ble innlemmet i Sandefjord i forbindelse med kommunereformen (2014 - 2020) og kan dermed regnes som en del av Larvik/Sandefjordregionen. Den tidligere definisjonen på byregionen har blitt litt upresis ettersom kommunene ble innlemmet i en bykommune i en annen byregionen. Hvis man kun regner befolkningen i byregionen etter kommunene som er bestemt i storbymeldingen har byregionen en befolkning på til sammen 91 250 innbyggere per 1. januar 2021.I storbymeldingen var Andebu og Stokke regnet med i Tønsbergregionen. Disse to kommunene ble slått sammen med Sandefjord 1. januar 2017 og er ikke medregnet i innbyggertallene i tabellen over.


== Kommunestruktur ==
Distriktet Larvik og Sandefjordregionen består fra 2020 av to kommuner:


=== Kommuneinndelingshistorikk ===
Antall kommuner i distriktet har gått opp og ned gjennom åra. I 1838 fantes det ni kommuner i distriktet. Her er utviklingen av antall kommuner i distriktet:

1838: Åtte kommuner i Jarlsberg og Larvik amt som tilsvarer dagens Vestfold: Brunlanes, Hedrum, Lardal, Larvik, Sandefjord, Sandeherred, Stavern og Tjølling.
1855: Del av Brunlanes eller Hedrum overført til Larvik.
1875: Deler av Brunlanes og Hedrum overført til Larvik.
1878: Del av Hedrum overført til Andebu.
1883: Del av Brunlanes (Fredriksvern) overført til Stavern.
1889: Del av Sandar (Sandeherred) overført til Sandefjord.
1891: Del av Tjølling overført til Hedrum.
1931: Del av Sandar overført til Sandefjord.
1937: Del av Hedrum overført til Larvik.
1938: Del av Brunlanes (Fredriksvern) overført til Stavern.
1948: Del av Hedrum overført til Larvik.
1949: Del av Brunlanes overført til Stavern.
1950: Del av Sandar overført til Sandefjord.
1964: Bakke overført fra Hedrum til Porsgrunn og en del av Hedrum overført til Siljan. Brukene Enigheten, Høyberg og Skavåsen overført fra Brunlanes til Porsgrunn.
1967: Sandar innlemmet i Sandefjord.
1968: Del av Siljan overført til Hedrum.
1969: Del av Brunlanes overført til Stavern.
1974: Del av Hedrum overført til Larvik.
1983: Del av Hedrum overført til Lardal.
1986: Del av Hedrum overført til Larvik.
1987: Del av Hedrum overført til Lardal.
1988: Brunlanes, Hedrum, Stavern og Tjølling innlemmet i Larvik.
2017: Andebu og Stokke innlemmet i Sandefjord. Vear i Stokke overført til Tønsberg.
2018: Lardal innlemmet i Larvik.Som følge av kommunereformen (2014 - 2020) ble det gjort ytterligere endringer i kommunestrukturen som førte til at bygder som tidligere har vært regnet som en del av Tønsbergregionen nå ligger i kommuner som regnes som en del av andre distrikter. Fra og med 1. januar 2017 er Andebu og Stokke innlemmet i Sandefjord (Larvik/Sandefjordregionen i Vestfold).


== Se også ==
Byregioner i Norge
Region
Byregion
Næringsregion
Liste over norske byer
Liste over norske byer regnet etter grunnleggelse
Liste over Norges største tettsteder


== Referanser ==